S-753/2012

Ár 2013, þriðjudaginn 22. janúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf héraðsdómara, kveðinn upp dómur í sakamálinu nr. 753/2012: Ákæruvaldið (S-kk-nf Ó-kk-nf) gegn K-kk-þgf A-kk-þgf V-kk-þgf (S-kk-nf K-kk-nf K-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 16. október sl. á hendur ákærða, K-kk-þgf A-kk-þgf V-kk-þgf, kt. 000000-0000, Bollagötu 14, Reykjavík,

„I.

Fyrir eftirtalin hegningarlagabrot:

1. Skjalafals, með því að hafa í apríl 2011 falsað undirskriftir A-kk-ef M-kk-ef V-kk-ef, kt. 000000-0000, og S-kvk-ef S-kvk-ef M-kvk-ef, kt. 000000-0000, á yfirlýsingu um sjálfskuldarábyrgð vegna leigu ákærða á íbúðarhúsnæði að Lækjarási 2 í Reykjavík sem varð til þess að leigusali krafði nefnda S-kvk-þf um 1.192.810 kr.

Mál 018-2011-4269

2. [...]

Mál 007-2011-53844

3. þjófnað, með því að hafa laugardaginn 12 nóvember 2011 í Hafnarfirði í félagi við [...] og á sama stað, án aðstoðar, úr versluninni Anas tveimur hálsmenum að samtals söluandvirði 14.800 kr. og úr versluninni Augastaður tveim sólgleraugum að samtals söluandvirði 81.300 kr.

Mál 007-2011-67256

4. þjófnað, með því að hafa laugardaginn 31 mars 2012 í Reykjavík stolið leikjatölvu, myndavélum og tölvuleikjum að söluandvirði 177.430 kr. úr versluninni Hagkaup í Skeifunni.

Mál 007-2012-71564.

5. Eignarspjöll, með því að hafa föstudaginn 15. júní 2012 í Reykjavík sparkað í vinstra afturhorn bifreiðarinnar KN-994 með þeim afleiðingum að tjón hlaust af.

Mál 007-2012-34238

II.

Fyrir eftirtalin umferðarlagabrot árið 2012 í Reykjavík, með því að hafa:

6. Fimmtudaginn 17. maí ekið bifreiðinni OU-649 sviptur ökurétti og án þess að nota öryggisbelti suður Nóatún uns lögregla stöðvaði aksturinn.

Mál 007-2012-28348

7. Mánudaginn 28. maí ekið bifreiðinni OU-649 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 155 ng/ml og tetrahýdrókannabínól 0,7 ng/ml) suður Sóleyjargötu áleiðis austur Njarðargötu uns lögregla stöðvaði aksturinn á vegarkafla rétt við Bergstaðastræti.

Mál 007-2012-29859.

Í I. kafla varðar brot í 1. lið við 155. gr., brot í 2., 3., og 4., lið við 244. gr. og brot í 5. lið við 1. mgr. 257. gr., almennra hegningarlaga nr. 19/1940 og í II. kafla varða brot í 6. og 7. lið við 1. mgr. 48. gr. auk þess sem brot í 6. lið varðar við 1. mgr. 71. gr. og brot í 7. lið við 1. mgr., sbr. 2. mgr., 45. gr. a., allt sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007 og 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Fallið hefur verið frá 2. tl. I. kafla ákærunnar og þjófnuðunum úr Nonnagulli og Símabúðinni í 3. tl. ákærukaflans.

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Refsing ákærða er hegningarauki við dóm 1. desember 2011 og ber að dæma upp skilorðshluta þess dóms, 5 fangelsismánuði og gera ákærða refsingu í einu lagi. Þykir hún hæfilega ákveðin fangelsi í 8 mánuði. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að vera sviptur ökurétti ævilangt frá dómsbirtingu að telja.

Dæma ber ákærða til þess að greiða verjanda sínum, S-kk-þgf K-kk-þgf K-kk-þgf hdl., 150.000 krónur í laun fyrir málsvörn hjá lögreglu og fyrir dómi að meðtöldum virðisaukaskatti.

Þá ber að dæma að ákærði greiði annan kostnað af málinu, 135.928 krónur.

DÓMSORÐ:

Ákærði, K-kk-nf A-kk-nf V-kk-nf, sæti fangelsi í 8 mánuði. Frestað er því að framkvæma refsingu þessa og fellur hún niður að liðnum 3 árum frá dómsuppsögu að telja, haldi ákærði almennt skilorð.

Ákærði er sviptur ökurétti ævilangt frá dómsbirtingu að telja.

Ákærði greiði verjanda sínum, S-kk-þgf K-kk-þgf K-kk-þgf hdl., 150.000 krónur í málsvarnarlaun.

Ákærði greiði annan kostnað af málinu, 135.928 krónur.

P-kk-nf G-kk-nf